ಡಿ.ಕೆ.ಶಿವಕುಮಾರ್ ಕಚೇರಿಯ ವಾಹನವನ್ನೂ ಪರಿಶೀಲನೆ ನಡೆಸಿದ ಸಿಬಿಐ ಬೆಂಗಳೂರು: ಕೆಪಿಸಿಸಿ ಅಧ್ಯಕ್ಷ ಡಿ.ಕೆ.ಶಿವಕುಮಾರ್ ನಿವಾಸಗಳ ಮೇಲೆ ಸಿಬಿಐ ಏಕಕಾಲದಲ್ಲಿ ದಾಳಿ ನಡೆಸಿದ್ದು, ಬೆಳಗ್ಗೆಯಿಂದ ಹಲವಾರು ದಾಖಲೆಗಳ ಪರಿಶೀಲನೆ ನಡೆಸುತ್ತಿದ್ದಾರೆ. ಸದ್ಯ ಸಿಬಿಐ ಅಧಿಕಾರಿಗಳು ಡಿಕೆ ಶಿವಕುಮಾರ್ ಕಚೇರಿಯ ವಾಹನ ತಪಾಸಣೆ ನಡೆಸಿದ್ದಾರೆ. ಸದಾಶಿವ ನಗರದಲ್ಲಿರುವ ಡಿಕೆ ಶಿವಕುಮಾರ್ ಕಚೇರಿಯಲ್ಲಿನ ಸ್ಕಾರ್ಪಿಯೋ ವಾಹನದ ಪರಿಶೀಲನೆ ನಡೆಸಿದ್ದಾರೆ. ನಾಲ್ಕು ಸಿಬಿಐ ಅಧಿಕಾರಿಗಳು ವಾಹನದ ಡಿಕ್ಕಿ ಹಾಗೂ ಸೀಟ್ ಹಿಂದಿನ ಪಾಕೆಟ್ಗಳ ತಪಾಸಣೆ ನಡೆಸಿದ್ದು, ಕಚೇರಿ ಸಿಬ್ಬಂದಿ ಕಾರಿನ ಡಿಕ್ಕಿಯಲ್ಲಿದ್ದ ಹ್ಯಾಂಡ್ ಕವರ್ ಓಪನ್ ಮಾಡಿ ತೋರಿಸಿದ್ದಾರೆ. ಶಾಲು, ಸನ್ಮಾನ ಮಾಡಿರುವ ಪರಿಕರಗಳು ಕವರ್ನಲ್ಲಿದ್ದವು ಎಂಬುದು ತಿಳಿದು ಬಂದಿದೆ.